PMIndiaData/PMIndiaSum huggingface dataset:
லைஃப் இயக்கத்தின் துவக்கம் விழாவில் பிரதமரின் உரை

வணக்கம். இன்றைய தருணமும், தேதியும் மிகப் பொருத்தமாக அமைந்துள்ளன. சுற்றுச்சூழலுக்கான வாழ்க்கைமுறை என்ற லைஃப் இயக்கத்தை நாம் துவக்குகிறோம். “ஒரே ஒரு பூமி” என்பது இந்த ஆண்டு சுற்றுச்சூழல் தினத்தின் முழக்கமாகும். “இயற்கையுடன் இணைந்த நிலையான வாழ்வு” என்பது அதன் மையப் பொருள். நண்பர்களே, நம் பூமியின் சவால்களை நாம் அனைவரும் அறிவோம். நிலையான வளர்ச்சியை மேலும் வலுப்படுத்தும், மனிதர்களை மையமாகக் கொண்ட, கூட்டு முயற்சியும், வலுவான செயல்பாடுகளுமே காலத்தின் கட்டாயம். நமது பூமிக்கு உகந்த மற்றும் அதற்கு சேதம் விளைவிக்காத வாழ்க்கைமுறையை வாழ்வதுதான் லைஃப் இயக்கத்தின் தொலைநோக்குப் பார்வை. அதுபோன்ற ஒரு வாழ்க்கைமுறையை வாழ்பவர்கள் “பூமிக்கு சாதகமான மக்கள்” என்று அழைக்கப்படுகிறார்கள். நண்பர்களே, இயற்கையுடன் நமது மூதாதையர்கள் பின்பற்றிய நல்லிணக்கம் தான் பூமியின் நீண்ட கால வாழ்விற்குப் பின்னணியில் உள்ள ரகசியம். சுற்றுச்சூழல் பிரச்சனைக்கு எளிதான மற்றும் நிலையான தீர்வை உலகின் ஏறத்தாழ அனைத்துப் பகுதிகளின் பாரம்பரியங்களும் எடுத்துரைக்கின்றன. இந்தியாவில் இயற்கையை இறைவனுக்கு சமமாகக் கருதுகிறோம். எங்கள் தெய்வங்கள், தாவரங்களுடனும், விலங்குகளுடனும் தொடர்புடையவர்கள். குறைத்தல், மறுபயன்பாடு, மறுசுழற்சி ஆகிய கருத்துருக்கள் நம் வாழ்க்கையுடன் இணைந்துள்ளன. நண்பர்களே, 1.3 பில்லியன் இந்தியர்களின் ஆதரவோடு எங்கள் நாட்டில் சுற்றுச்சூழலுக்காக ஏராளமான நல்ல விஷயங்களை எங்களால் செய்ய முடிந்தது. எங்களது காடுகளின் அளவும், சிங்கம், புலி, சிறுத்தை, யானை மற்றும் காண்டாமிருகங்களின் எண்ணிக்கையும் அதிகரித்து வருகின்றன. நவம்பர் 2022 என்ற நிர்ணயிக்கப்பட்ட காலத்திற்கு முன்பாகவே, பெட்ரோலில் 10% எத்தனாலை கலப்பதில் நாங்கள் வெற்றியடைந்துள்ளோம். இதன் மூலம் இந்தியாவின் எரிசக்தி பாதுகாப்பு வலுவடைந்திருப்பதுடன், சுமார் 5.5 பில்லியன் டாலர் அளவிலான கச்சா எண்ணெய் இறக்குமதி குறைக்கப்பட்டுள்ளது. கரியமில வாயுவின் வெளியேற்றத்தை 2.7 மில்லியன் டன் குறைத்துள்ளது. மேலும் விவசாயிகளின் வருமானத்தை சுமார் 5.5 பில்லியன் டாலராகவும் இது அதிகரித்துள்ளது. புதுப்பிக்கத்தக்க எரிசக்தி அதிக வரவேற்பைப் பெற்று வருவதோடு, இந்தத் துறையின் வளர்ச்சியில் எங்கள் அரசு அதிக கவனம் செலுத்துகிறது. நண்பர்களே, வரும் காலம், புதிய கண்டுபிடிப்புகள் மற்றும் வெளிப்படைத்தன்மைக்கு மிகவும் உகந்தது. நிலையான வளர்ச்சியில் கவனம் செலுத்தும் புதிய கண்டுபிடிப்பாளர்களை அனைத்து நிலைகளிலும் நாம் ஊக்கப்படுத்துவோம். இதை அடைவதில் தொழில்நுட்பம் பெரும் ஆதரவாக இருப்பதோடு, பாரம்பரியமும், தொழில்நுட்பமும் இணையும்போது லைஃப் இயக்கத்தின் தொலைநோக்குப் பார்வை வலுப்பெறும். நமது சிறந்த நடைமுறைகளை மற்றவருடன் பகிர்ந்து கொள்ளவும், பிறரது வெற்றிகரமான நடைமுறைகளிலிருந்து கற்றுக் கொள்ளவும் நாம் முன் வரவேண்டும். ஒரே பூமியாக இருந்த போதும், நமது முயற்சிகள் பலவாக இருக்க வேண்டும். மேம்பட்ட சுற்றுச்சூழல் மற்றும் உலக நன்மைக்கான எந்த முயற்சிக்கும் ஆதரவளிக்க இந்தியா தயாராக உள்ளது. சர்வதேச சூரியசக்தி கூட்டணி; ஒரு சூரியன், ஒரு உலகம், ஒரு தொகுப்பில் கவனம்; பேரிடரை எதிர்கொள்வதற்கான நெகிழ்திறன் உள்கட்டமைப்புக்கான கூட்டணி முதலியவை மிகப்பெரும் பங்களிப்பை வழங்குவதோடு, உலக நாடுகள் இந்த முயற்சிகளுக்கு ஆதரவளிப்பது மகிழ்ச்சியளிக்கிறது. அனைவரும் ஒன்றிணைந்து பூமியை மேம்பட்டதாக மாற்றுவோம். நன்றி. மிக்க நன்றி.
ஜென்மாஷ்டமி பண்டிகையை முன்னிட்டு நாட்டு மக்களுக்கு  பிரதமர் வாழ்த்து

பிரதமர் திரு நரேந்திர மோடி, ஜென்மாஷ்டமி பண்டிகையை முன்னிட்டு நாட்டு மக்களுக்கு வாழ்த்துகளைத் தெரிவித்துள்ளார். பிரதமர் பகிர்ந்துள்ள ட்விட்டர் பதிவில் “நாட்டு மக்கள் அனைவருக்கும் ஜென்மாஷ்டமி திருநாள் நல்வாழ்த்துகள். ஜெய் ஸ்ரீ கிருஷ்ணா” என்று கூறியுள்ளார்
அலிகார் முஸ்லிம் பல்கலைக்கழக குழு பிரதமருடன் சந்திப்பு

அலிகார் முஸ்லிம் பல்கலைக் கழகத்தின் துணை வேந்தர் லெட்டினன்ட் ஜெனரல் சமீர் உதின் ஷா தலைமையிலான ஐந்து நபர் குழு பிரதமர் திரு. நரேந்திர மோடியை இன்று சந்தித்தனர். ஆய்வு, கல்வி, திறன் மேம்பாடு, கங்கை நதி தூய்மைப்படுத்துதல் ஆகிய விஷயங்கள் குறித்து இந்த குழு விவாதித்தது.
ஜம்மு காஷ்மீருக்கு பிரதமர் நாளை பயணம்

பிரதமர் திரு. நரேந்திர மோடி நாளை ஜம்மு காஷ்மீருக்கு பயணம் மேற்கொள்கிறார். காஷ்மீர் தலைநகரம் ஸ்ரீநகரில் உள்ள ஷேர்-இ-காஷ்மீர் கிரிக்கெட் மைதானத்தில் பொது கூட்டம் ஒன்றில் உரையாடுவார். ராம்பனில் உள்ள சந்தேர்கோட் என்ற இடத்தில் ஏற்பாடுசெய்யப்பட்டுள்ள விழாவில் பிரதமர் 450 மெகாவாட்டிற்கான பக்லிகர் நீர்மின் உற்பத்தி திட்டத்தின் இரண்டாம் கட்டத்தை துவக்குவார். அதோடு, ராம்பன்-உதம்பூர் இடயே உள்ள சாலையை நான்கு வழி பாதையாக மாற்றவும் ராம்பன்-பநிஹல் இடையே தேசிய நெடுஞ்சாலை – 44ஐ அமைக்கவும் அடிக்கல் நாட்டுவார். அதன்பின் அங்கு கூடியுள்ள பொதுமக்களிடையே உரையாற்றுவார்.
ஃபிரான்ஸ் அதிபருடன் பிரதமரின் சந்திப்பு பற்றிய செய்தி அறிக்கை

கோபன்ஹேகனில் நடைபெற்ற 2-வது இந்தியா- நார்டிக் உச்சிமாநாட்டில் இருந்து திரும்பும் வழியில், மே 4, 2022 அன்று பிரதமர் திரு நரேந்திர மோடி அரசு முறை பயணமாக ஃபிரான்ஸ் சென்றார். 2. பாரிஸில், ஃபிரான்ஸ் அதிபர் மேதகு திரு இமானுவல் மேக்ரானை பிரதமர் நேருக்கு நேர் சந்தித்துப் பேசியதுடன், பிரதிநிதிக் குழு அளவிலான பேச்சுவார்த்தையிலும் ஈடுபட்டார். ராணுவம், விண்வெளி, கடல் பொருளாதாரம், சிவில் அணுசக்தி மற்றும் மக்களுக்கு இடையேயான உறவு உள்ளிட்ட பல்வேறு துறைகளில் இரு தரப்பு உறவு குறித்து இரு தலைவர்களும் ஆலோசித்தார்கள். 3. பிராந்திய மற்றும் சர்வதேச பாதுகாப்பு நிலவரம் குறித்து இருவரும் கேட்டறிந்ததுடன், இந்திய-ஃபிரான்ஸ் கேந்திர கூட்டுமுயற்சியை உலகநாடுகளின் நன்மைக்கான உந்துசக்தியாக மாற்றுவதற்கு இணைந்து பணியாற்றுவது குறித்து ஆலோசித்தனர். பிரதமரின் ஃபிரான்ஸ் பயணம் இரு நாடுகளுக்கு இடையே மட்டுமல்லாமல், இரண்டு தலைவர்களுக்கு இடையே இருக்கும் வலுவான நட்பு மற்றும் நல்லுறவையும் எடுத்துக் காட்டியது. 4. வாய்ப்பு கிடைக்கும்போது கூடிய விரைவில் இந்தியாவிற்கு வருகை தருமாறு அதிபர் மேக்ரானுக்கு பிரதமர் அழைப்பு விடுத்தார். 5. பேச்சுவார்த்தைக்குப் பிறகு வெளியிடப்பட்ட கூட்டு அறிக்கையை இங்கே காணலாம் – https://pib.gov.in/PressReleasePage.aspx?PRID=1822818
மொராதாபாத்தில் சாலை விபத்தில் உயிரிழந்தோரின் குடும்பத்திற்கு நிவாரணம்: பிரதமர் ஒப்புதல்

உத்தரப் பிரதேசத்தின் மொராதாபாத்தில் நிகழ்ந்த சாலை விபத்தில் உயிரிழந்தோரின் குடும்பத்திற்கு, பிரதமரின் தேசிய நிவாரண நிதியிலிருந்து தலா ரூ. 2 லட்சமும், படு காயமடைந்தவர்களுக்கு தலா ரூ. 50,000-மும் வழங்க பிரதமர் திரு நரேந்திர மோடி ஒப்புதல் அளித்துள்ளார். இது குறித்து பிரதமர் அலுவலகம் விடுத்துள்ள சுட்டுரை செய்தியில், ‘‘உத்தரப்பிரதேசத்தின் மொராதாபாத்தில் நிகழ்ந்த சாலை விபத்தில் உயிரிழந்தோரின் குடும்பத்திற்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு தலா ரூ. 50,000-மும் வழங்க பிரதமர் ஒப்புதல் வழங்கியுள்ளார்’’ என தெரிவிக்கப்பட்டுள்ளது.
ராஜ பர்பா திருநாளையொட்டி பிரதமர், ஒடிசா மக்களுக்கு வாழ்த்து

ராஜ பர்பா பண்டிகையையொட்டி, பிரதமர் திரு நரேந்திர மோடி, ஒடிசா மக்களுக்கு வாழ்த்துத் தெரிவித்துள்ளார். “ராஜ பர்பா என்ற மிகச்சிறப்பான பண்டிகை நல்வாழ்த்துகள். இந்த நன்நாள், சமுதாயத்தில் மகிழ்ச்சியையும், சகோதரத்துவத்தையும் வலுப்படுத்தட்டும். என் நாட்டு குடிமக்களின் சிறப்பான ஆரோக்கியத்திற்காகவும், நல்வாழ்விற்காகவும், நான் பிரார்த்திக்கிறேன்” என்று பிரதமர் கூறியுள்ளார்.
மோதல் தவிர்ப்பு மற்றும் சுற்றுச்சூழல் விழிப்புணர்விற்கான உலகளாவிய முனைப்பு – “சம்வாத்” இரண்டாம் பதிப்பிற்கான பிரதமரின் காணொளி செய்தி

மோதல் தவிர்ப்பு மற்றும் சுற்றுச்சூழல் விழிப்புணர்விற்கான உலகளாவிய முனைப்பு – “சம்வாத்” இரண்டாம் பதிப்பு யான்கூனில் இன்றும், நாளையும் நடைபெற உள்ளது. இந்த உயரிய மாநாட்டின் முதல் பதிப்பு விவேகானந்த கேந்திராவால் புதுதில்லியில் 2015, செப்டம்பர் மாதம் நடத்தப்பட்டது. பல்வேறு மதம் மற்றும் பாரம்பரியங்களை சேர்ந்த பிரதிநிதிகள் பங்கேற்ற அம்மாநாட்டில் பிரதமர் உரையாற்றினார். சம்வாதின் இரண்டாவது பதிப்பிற்கான காணொளி செய்தியில் பிரதமர் கூறியுள்ளதாவது, உலகம் முழுவதும் உள்ள சமூகங்கள் இன்று பல்வேறு கேள்விகளை எதிர்நோக்கியுள்ளன, அவை யாவன: எவ்வாறு மோதலை தவிர்ப்பது? பருவநிலை மாற்றம் போன்ற உலகளாவிய சவால்களுக்கு எவ்வாறு தீர்வு காண்பது? எவ்வாறு அமைதி மற்றும் நல்லிணக்கத்துடன் வாழ்ந்து நமது உயிரை பாதுகாப்பது? இதற்கான பதில்கள், பல்வகை மதங்கள், நாகரிகங்கள் மற்றும் பல்வகை சமய உற்றுகளில் வேரூண்றிய நல்லிணக்கத்தின் நீண்ட கால சிந்தனையில் தோன்றுவது இயற்கையானது என அவர் தெரிவித்தார். “கடினமான பிரச்சினைகளுக்கு பேச்சுவார்த்தையின் மூலம் தீர்வு காண இயலும் என உறுதியாக நம்பும் பண்டைய இந்திய பாரம்பரியத்தால் உருவாக்கப்பட்டவன் நான்” என்று பிரதமர் கூறியுள்ளார். கருத்து பரிமாற்றம் மற்றும் மோதல் தவிர்ப்பதற்கு பேச்சுவார்த்தை மற்றும் விவாதம் பண்டைய இந்திய அணுகுமுறையான “தர்க சாஸ்திர”த்தில் காணப்படுகிறது என்றும் அவர் தெரிவித்தார். கடவுள் இராமர், கடவுள் கிருஷ்ணர், கடவுள் புத்தர் மற்றும் பக்த பிரகலாதர் போன்றறோரை இந்திய இதிகாசங்களிலிருந்து எடுத்துக்காட்டிய பிரதமர், அவர்கள் ஒவ்வொருவரின் செயல்பாடும் தர்மத்தை உயர்த்திபிடிப்பதே நோக்கமாக இருந்ததாகவும் அதுவே பண்டைய காலம் முதல் நவீன காலம் வரை இந்தியர்களிடம் நிலைத்துள்ளது என்றார். நாடுகள் மற்றும் சமூகங்களுக்கு இடையே மோதல் ஏற்பட விதைகளை தூவியும், உலகில் உள்ள சமூகத்திரை பிரிக்கும் ஆழமாக வேரூன்றிய மதரீதியான வழிகாட்டுதல்களை அறுப்பதற்கு “சம்வாத்” அல்லது “பேச்சுவார்த்தை” ஒன்றே வழி என பிரதமர் தெரிவித்தார். மனிதன் இயற்கை போற்றி காக்கவில்லையெனில், இயற்கை பருவநிலை மாற்றம் என்ற உருவில் வெளிபடுத்தும். எந்த நவீன சமூகத்திற்கும் தேவையான சுற்றுச்சூழல் சட்டங்கள் மற்றும் விதிமுறைகள், இயற்கைக்கு குறைவான பாதுகாப்பையே அளித்துள்ளது என்பதால் “சுற்றுச்சூழல் விழிப்புணர்வு நல்லிணக்க”த்திற்கு அவர் அறைகூவல் விடுத்தார். மனிதன் இயற்கையை வெறும் சுரண்டுவதற்கான வளஆதாரமாக மட்டும் கருதாமல், இயற்கையுடன் தொடர்புபடுத்திக் கொண்டும், இயற்கை வணங்கவும் வேண்டும் என பிரதமர் வலியுறுத்தினார். “ஒன்றுடன்ஒன்று தொடர்புக்கொண்டும், ஒன்றை ஒன்று சார்ந்துள்ள 21-ம் நூற்றாண்டின் உலகம், பயங்கரவாதம் முதல் பருவநிலை மாற்றம் வரையிலான பல உலகளாவிய சவால்களை எதிர்த்து போரிட்டு வருகிறது எனவும், ஆசியாவின் பழைய பாரம்பரியமான பேச்சுவார்த்தை மற்றும் விவாதம் மூலம் தீர்வுகளை காண இயலும்” என நான் நம்புகிறேன்.
தடகளப் போட்டியில் ஆடவர் டிரிபிள் ஜம்ப் போட்டியில் தங்கப் பதக்கம் வென்ற எல்தோஸ் பால்-க்கு பிரதமர் வாழ்த்து

பர்மிங்காம் காமன்வெல்த் போட்டியில் தடகள ஆண்கள் டிரிபிள் ஜம்ப் போட்டியில் தங்கப் பதக்கம் வென்றதற்காக எல்தோஸ் பால்–க்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் டுவிட்டர் பதிவில் கூறியிருப்பதாவது; “இன்றைய டிரிபிள் ஜம்ப் போட்டி வரலாற்று சிறப்புமிக்கது. நமது விளையாட்டு வீரர்கள் சிறப்பாக செயல்பட்டனர். தங்கப்பதக்கம் வென்று முந்தைய சர்வதேச போட்டிகளில் தனது சிறப்பான ஆட்டத்தை வெளிப்படுத்திய அபார திறமையாளர் எல்தோஸ் பால்–க்கு வாழ்த்துகள். அவரது அர்ப்பணிப்பு பாராட்டத்தக்கது. #Cheer4India” •••••••••••••
அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலத்திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை மேலும் ஓராண்டுக்கு நீட்டிக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலநிதித் திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை அடுத்த ஆண்டு 2021 மார்ச் மாதம் 31ம் தேதி வரை நீட்டித்து ஒப்புதல் வழங்கப்பட்டுள்ளது. பிரதமர் விவசாய நலநிதித் திட்டம் 2019 பிப்ரவரி 24-ம் தேதி பிரதமரால் தொடங்கப்பட்டது. நாடு முழுவதும் உள்ள அனைத்து சாகுபடி நில உரிமை கொண்ட விவசாயக் குடும்பங்களுக்கு வருமான ஒத்துழைப்பு வழங்குவதை சில விதிவிலக்குகளுடன் இத்திட்டம் நோக்கமாகக் கொண்டதாகும். இத்திட்டத்தின் கீழ், ரூ.2000 வீதம், நான்கு மாதங்களுக்கு ஒரு முறை மூன்று தவணைகளாக, ஆண்டுக்கு ரூ. 6000 பயனாளிகளின் வங்கிக் கணக்குகளில் நேரடியாகச் செலுத்தப்படுகிறது. 2018ம் ஆண்டு டிசம்பர் 1ம் தேதி முதல் இது அமல்படுத்தப்பட்டது. 2019 டிசம்பர் 1 முதல், பிரதமர் கிசான் வலைதளத்தில், மாநிலங்கள், யூனியன் பிரதேசங்களால் பதிவேற்றப்பட்ட ஆதார் தரவுகளின் அடிப்படையில், பயனாளிகளுக்கு இது வழங்கப்படுகிறது. அசாம், மேகாலயா மாநிலங்கள் மற்றும் ஜம்மு காஷ்மீர், லடாக் யூனியன் பிரதேசங்களில் ஆதார் பயன்பாடு சிறு அளவிலேயே இருப்பதால், அதைப் பயனாளிகளுக்குக் கட்டாயமாக்குவதற்கான சலுகை விலக்கு 2020 மார்ச் 31 வரை அளிக்கப்பட்டிருந்தது. —————————————
தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் தொழிற்சங்கங்களுக்கு அங்கீகாரம் அளிக்கும் விதிமுறைகள் குறித்த தொழிற்சங்கங்கள் சட்டம், 1926-ல் திருத்தம் செய்வதற்கு ஒப்புதல் அளிக்கப்பட்டது. பயன்கள்: ஒப்புதல் அளிக்கப்பட்டதால் பின்வரும் பயன்கள் கிடைக்கும்: தொழிற்சங்கங்களுக்கு மத்திய மற்றும் மாநில அளவில் அங்கீகாரம் கிடைக்கும். முத்தரப்பு அமைப்புகளில் தொழிலாளர்களுக்கு உண்மையான பிரதிநிதித்துவம் கிடைப்பது உறுதி செய்யப்படும். தொழிலாளர் பிரதிநிதிகளை தன்னிச்சையாக அரசு நியமனம் செய்வது தடுக்கப்படும்; மற்றும் வழக்குகள் மற்றும் தொழில் அமைதியின்மை குறைக்கப்படும். முத்தரப்பு அமைப்புகளில் தொழிலாளர் தரப்புப் பிரதிநிதிகளை அரசு நியமனம் செய்யும் நடைமுறை அதிக வெளிப்படைத்தன்மையுடன் நடைபெற உத்தேச மசோதா வகை செய்யும். இதன்படி அங்கீகாரம் அளிக்கப்படும் தொழிற்சங்கங்கள் தொழில் நல்லிணக்கத்தைப் பராமரிக்கும் பொறுப்புக்கு உள்ளாகும் வகையில் இருக்கும். மத்திய / மாநில அளவில் தொழிற்சங்கங்களுக்கு அங்கீகாரம் அளிப்பதால், வெவ்வேறு துறைகளில் இந்த அமைப்புகள் பிரிவுகளாக உருவாகும் நிலை குறையும். அங்கீகாரம் அளிக்கப்படும் தொழிற்சங்கங்களுக்கு மத்திய அல்லது மாநில அளவில் குறிப்பிட்ட பங்களிப்புகள் ஒதுக்கப்படும்.
வாரணாசியில் பல்வேறு வளர்ச்சித் திட்டங்களை பிரதமர்  தொடங்கி வைத்தார்

வாரணாசியில் உள்ள பனாரஸ் இந்து பல்கலைகழக வளாகத்தில் இன்று (18.09.2018) நடைபெற்ற மாபெரும் பொதுக் கூட்டத்தில், பல்வேறு வளர்ச்சித் திட்டங்களை தொடங்கி வைத்த பிரதமர் திரு. நரேந்திர மோடி, புதிய திட்டங்களுக்கு அடிக்கல் நாட்டினார். பழைய காசி பகுதிக்கான ஒருங்கிணைந்த மின்சார வளர்ச்சித் திட்டம் (IPDS) ; மற்றும் பனாரஸ் இந்துப் பல்கலைக்கழகத்தில் அமைக்கப்படும் அடல் அடைகாக்கும் மையம் உள்ளிட்ட திட்டங்கள் தொடங்கி வைக்கப்பட்டன. பனாரஸ் இந்துப் பல்கலைக்கழகத்தில் அமைக்கப்படும் மண்டல கண் மருத்துவ மையம் போன்ற திட்டங்களுக்கும் அடிக்கல் நாட்டப்பட்டது. மொத்தம் ரூ.550 கோடி மதிப்பிலான திட்டங்களுக்கு அடிக்கல் நாட்டி தொடங்கி வைக்கப்பட்டது. நிகழ்ச்சியில் பேசிய பிரதமர், வாரணாசியில் மாற்றத்தை ஏற்படுத்த மேற்கொள்ளப்படும் வளர்ச்சித் திட்டங்கள் நகரின் பாரம்பரிய பெருமையை பாதுகாப்பதாகவும் அமைய வேண்டும் என்றார். வாரணாசி நகரத்தை நவீனமயமாக்கும் போது அதன் பண்டைக் கால அடையாளத்தையும் பாதுகாப்பது அவசியம் என்று குறிப்பிட்டார். காசியில் வசிக்கும் மக்கள் மேற்கொண்ட முடிவின் காரணமாக கடந்த 4 ஆண்டுகளாக மேற்கொள்ளப்பட்ட மாற்றங்கள் தற்போது கண்கூடாக தெரிகிறது என்றும் பிரதமர் குறிப்பிட்டார். மின்சாரம், சாலை மற்றும் இதர கட்டமைப்புத் திட்டப் பணிகளில் குறிப்பிடத்தக்க அளவுக்கு முன்னேற்றம் ஏற்பட்டுள்ளதை சுட்டிக் காட்டிய பிரதமர், வாரணாசி மற்றும் சுற்றுப்புற பகுதி மக்களின் வாழ்விலும் முன்னேற்றத்தை ஏற்படுத்தியுள்ளதாக கூறினார். வாரணாசி கண்டோன்மென்ட் ரயில் நிலையத்தின் படங்களை, பொதுமக்கள் இணையதளத்தில் வெளியிட்டிருப்பது தமக்கு மிகுந்த மகிழ்ச்சியை அளிப்பதாகவும் பிரதமர் தெரிவித்தார். போக்குவரத்துக் கட்டமைப்பு வசதிகளை நவீனப்படுத்த மேற்கொள்ளப்பட்டு வரும் பணிகள் பற்றியும் அவர் எடுத்துரைத்தார். வாரணாசி நகரைத் தூய்மைப்படுத்தவும், அழகுற காட்சியளிக்கும் வகையிலும் மேற்கொள்ளப்பட்டு வரும் திட்டங்கள் பற்றியும் பிரதமர் குறிப்பிட்டார். இது போன்ற நடவடிக்கைகள் சுற்றுலா நடவடிக்கைகளில் மாற்றத்தை ஏற்படுத்துவதுடன், இதுவொரு தொடர் முயற்சியாக அமையும் என்றும் தெரிவித்தார். சாரநாத்தில் இது போன்ற பணிகள் மேற்கொள்ளப்பட்டதையும் பிரதமர் சுட்டிக் காட்டினார். சாலை, மின்சாரம் மற்றும் குடிநீர் திட்டங்கள் போன்ற அடிப்படை வசதிகள், வாரணாசியை சுற்றியுள்ள கிராமப்புறங்களுக்கும் விரிவுபடுத்தப்பட வேண்டுமென்றும் பிரதமர் தெரிவித்தார். காசி தற்போது சுகாதார மையமாக உருவெடுத்து வருவதாகவும் அவர் கூறினார். இன்று தொடங்கி வைக்கப்பட்ட அடல் அடைகாக்கும் மையம், தொடங்கிடு இந்தியா திட்டங்கள் ஏற்கனவே இந்த மையத்துடன் இணைக்கப்பட்டு வருவதாகவும் தெரிவித்தார். இந்தியாவில் குழாய் மூலம் சமையல் எரிவாயு விநியோகிக்கப்படும் குறிப்பிட்ட சில நகரங்களின் பட்டியலில் வாரணாசியும் ஒன்று எனவும் பிரதமர் குறிப்பிட்டார். வாரணாசி நகரத்தை மாற்றியமைக்க வேண்டுமென்ற கனவை நனவாக்க, இந்நகர மக்கள் தங்களை அர்ப்பணித்துக் கொள்ளுமாறும் பிரதமர் வேண்டுகோள் விடுத்தார்.
எதிரி சொத்து பங்குகளை விற்க மத்திய அமைச்சரவை ஒப்புதல்

எதிரி சொத்து பங்குகளை விற்பதற்காக நடைமுறை விதிகள் மற்றும் செயல்முறைக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. அதன் விவரங்கள்: 1. எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 1-ன் படி மத்திய உள்துறை அமைச்சகத்தின் பதிகாப்பு/ இந்திய எதிரி சொத்து பாதுகாப்பு பிரிவின் கீழ் உள்ள எதிரி சொத்து பங்குகளை விற்க ‘கொள்கையளவிலான’ ஒப்புதல் அளிக்கப்பட்டுள்ளது. 2. இதனை விற்க முதலீடு மற்றும் பொது சொத்து மேலாண்மை துறைக்கு அங்கீகாரம் அளிக்கப்பட்டுள்ளது. இந்த அங்கீகாரம் எதிரி சொத்து சட்டம், 1968-ன் 8ஏ பிரவின் கீழ் உள்ள உட்பிரிவு 7-ன் கீழ் வழங்கப்பட்டுள்ளது. 3. இந்த விற்பனையில் இருந்து வரும் வருமானம் மத்திய நிதி அமைச்சகத்தின் கீழ் வரும் அரசாங்க கணக்கில் பங்கு விலக்க வருமானமாக வரவு வைக்கப்படும்.
பிரயாக்ராஜில் பிரதமர்: புதிய விமான நிலைய வளாகம், கும்பமேளாவுக்கான ஒருங்கிணைந்த கட்டுப்பாட்டு மையத்தை திறந்து வைத்து; வளர்ச்சித் திட்டங்களை தொடங்கி வைத்தார்.

பிரயாக்ராஜில் அமைக்கப்பட்டுள்ள புதிய விமான நிலைய வளாகம், கும்பமேளாவையொட்டி அமைக்கப்பட்ட ஒருங்கிணைந்த கட்டுப்பாட்டு மையத்தை பிரதமர் திரு நரேந்திர மோடி இன்று தொடங்கி வைத்தார். கங்கா பூஜை செய்த பிரதமர், தூய்மை கும்ப கண்காட்சியையும் பார்வையிட்டார். பிரயாக்ராஜில் அக்ஷய்வாத்தையும் அவர் பார்வையிட்டார். பிரயாக்ராஜில் உள்ள ஆண்டவா பகுதியில் பல்வேறு வளர்ச்சித் திட்டங்களை அவர் நாட்டிற்கு அர்ப்பணித்து, தொடங்கி வைத்து, அடிக்கல் நாட்டினார். அங்கு திரண்டிருந்தவர்களிடையே உரையாற்றிய பிரதமர், இந்த ஆண்டு அர்த் – கும்பமேளாவுக்கு வருகை தரும் யாத்ரீகர்கள், அக்ஷய்வாத்தையும் பார்வையிட முடியும் என்றார். இன்று அர்ப்பணிக்கப்பட்ட திட்டங்கள், அடிப்படைக் கட்டமைப்பு மற்றும் போக்குவரத்து வசதிகளுக்கு உதவிகரமாக இருக்கும் என்று அவர் தெரிவித்தார். புதிய விமான முனையம் ஒரு சாதனையாக, ஓராண்டு காலத்திற்குள் கட்டி முடிக்கப்பட்டுள்ளது என்றும் அவர் குறிப்பிட்டார். அர்த் – கும்பமேளாவுக்கு வரும் யாத்ரீகர்கள் ஒரு புதிய அனுபவத்தை உணர்வதற்கான அனைத்து முயற்சிகளும் மேற்கொள்ளப்பட்டு வருவதாகவும் பிரதமர் தெரிவித்தார். இந்தியாவின் வளமான கடந்த காலம் மற்றும் வலிமையான எதிர்காலத்தை எடுத்துரைப்பதற்கான முயற்சிகளும் மேற்கொள்ளப்பட்டு வருவதாக அவர் கூறினார். கங்கை நதி தூய்மையாக ஓடுவதை உறுதி செய்ய தேவையான பணிகளையும் அரசு மேற்கொண்டு வருவதாக பிரதமர் குறிப்பிட்டார். அந்த வகையில், கழிவு நீர் சுத்திகரிப்பு மையங்கள் மற்றும் கங்கை கரையை அழகுபடுத்தும் பணிகள் நீண்டநெடிய பணி என்றும் அவர் கூறினார். கும்பமேளா, இந்தியா மற்றும் இந்தியத்துவத்தின் அடையாளச் சின்னம் என்றும் பிரதமர் வர்ணித்தார். கும்பமேளா நடத்துவது மத நம்பிக்கை மட்டுமின்றி, கவுரவமும் ஆகும். எனவே, கும்பமேளாவுக்கு வரும் ஒவ்வொருவரின் நலனிலும் அக்கறை செலுத்தப்படும். “புதிய இந்தியா” எவ்வாறு பாரம்பரியத்தையும் நவீனமயத்தையும் ஒருங்கிணைக்கிறது என்பதை பிரதிபலிப்பதாக அர்த்-கும்பமேளா அமையும் என்றும் அவர் தெரிவித்தார். நாட்டின் நீதித்துறையின் மீது தேவையற்ற அழுத்தத்தை கொடுத்துவரும் சில சக்திகளிடம் நாடு எச்சரிக்கையுடன் இருக்க வேண்டும் எனவும் பிரதமர் கேட்டுக் கொண்டார். இந்த சக்திகள் தங்களை அனைத்து அமைப்புகளுக்கும் மேலானவர்கள் கருதிக் கொண்டிருப்பதாகவும் பிரதமர் தெரிவித்தார்.
கொரோனோ வைரஸ் குறித்து வாரணாசி மக்களிடம் பிரதமர் உரை

பிரதமர் திரு. நரேந்திர மோடி, தமது தொகுதியான வாரணாசியைச் சேர்ந்த மக்களிடம் காணொலி மூலம் உரையாற்றினார். அப்போது பேசிய அவர், வாரணாசி தொகுதி நாடாளுமன்ற உறுப்பினர் என்ற முறையில், இதுபோன்ற நேரத்தில், அவர்களுடன் இருந்திருக்க வேண்டும் என்றும், ஆனால், தில்லியில் நிலவும் சூழலில் அது இயலவில்லை என்றும் கூறினார். கடுமையான பணிச் சுமைகளுக்கிடையே, வாரணாசி நிலவரம் பற்றி தமது சகாக்கள் மூலம் அவ்வப்போது தெரிந்துகொள்வதாகத் தெரிவித்தார். கொரோனோவுக்கு எதிரான நாட்டின் போராட்டத்தில், சகல வலிமையையும் அளிக்குமாறு, வாரணாசி மக்கள் ஷைல்புத்ரி அம்மனிடம் பிரார்த்தனை செய்து , பூஜைகள் நடத்தியதற்காக பிரதமர் நன்றி தெரிவித்துக்கொண்டார். ‘’மக்கள் சரியான நேரத்தில், மிக முக்கியமான விஷயங்களில் கவனம் செலுத்தத் தவறினால், இந்தியாவிலும் இது போன்று நடக்கக்கூடும்’’ என்று அவர் கூறினார். உண்மை நிலையை மக்கள் புரிந்து கொள்ள வேண்டும் என்றும், வதந்திகளை நம்பக்கூடாது என்றும் அவர் வலியுறுத்தினார். கொரோனோ வைரஸ் ஏழை, பணக்காரர் என்று வித்தியாசம் பார்ப்பதில்லை என்றும், அது யாரையும் விடாது என்றும் அவர் கூறினார். காபூலில் குருத்வாராவில் நடைபெற்ற பயங்கரவாதத் தாக்குதலில் உயிரிழந்தவர்கள் குடும்பங்களுக்கு அவர் ஆழ்ந்த இரங்கலைத் தெரிவித்துக் கொண்டார். கொரோனோ வைரஸ் பற்றி சரியான தகவல்களைத் தெரிந்து கொள்ள, வாட்ஸ்அப் ஒத்துழைப்புடன் உதவி மைய எண்ணை அரசு அமைத்துள்ளதாக பிரதமர் தெரிவித்தார். 9013151515 என்ற வாட்ஸ்அப் எண் மூலமாக, ஆங்கிலம் அல்லது இந்தியில் தொடர்பு கொள்ளலாம் என்றும், ‘நமஸ்தே’ எனக்கூறி அதனை சோதிக்கலாம் என்றும் அவர் தெரிவித்தார். மகாபாரதப் போரில் வெல்ல 18 நாட்கள் ஆனது என்றும், கொரோனோ வைரசுக்கு எதிரான போரில் 21 நாட்களில் இந்தியாவுக்கு வெற்றி கிடைக்கும் என்றும் அவர் கூறினார். மருத்துவர்கள், செவிலியர்கள் போன்ற தொழில்முறை நிபுணர்களை யாராவது அவமதிப்பதைப் பார்த்தால், அவர்கள் செய்வது தவறு என்பதைப் புரிய வைக்க முயற்சி மேற்கொள்ள வேண்டும் என்று அனைத்து மக்களையும் பிரதமர் கேட்டுக்கொண்டார். இந்த நெருக்கடியான காலகட்டத்தில், நமக்காக பாடுபடும் மருத்துவர்கள், செவிலியர்கள், இதர நிபுணர்களுடன் ஒத்துழைக்காதவர்கள் மற்றும் அவர்களுக்கு ஆதரவு அளிக்காதவர்கள் மீது கடும் நடவடிக்கை எடுக்குமாறு உள்துறை அமைச்சகத்துக்கும், காவல்துறை தலைமை இயக்குநர்களுக்கும் தாம் உத்தரவிட்டுள்ளதாக அவர் தெரிவித்தார். இந்த நாட்டின் சாதாரண குடிமக்கள், அரசு சரியான நேரத்தில், சரியான நடவடிக்கையை எடுத்துள்ளது என்று நம்புவதாக அவர் குறிப்பிட்டார். மார்ச் 22-ம்தேதி மக்கள் ஊரடங்கிற்கு அனைத்து மக்களும் ஆதரவு அளித்ததும், அத்தியாவசியப் பணியாளர்களின் கடமை உணர்வுக்கு மாலை 5மணியளவில் நன்றி தெரிவித்ததும் இதனைத் தெளிவாக எடுத்துக்காட்டியது என அவர் கூறினார். மருத்துவமனைகளில், வெள்ளைச் சீருடைகளில் பணியாற்றி வரும் சுகாதாரத் தொழில்முறைப் பணியாளர்கள் அனைவரும் இன்று நமக்கு கடவுள்கள் ஆவர் என்று கூறிய பிரதமர், அவர்கள் நம்மை நோயிலிருந்து காப்பாற்றுகின்றனர், தங்கள் உயிரைப் பணயம் வைத்து அவர்கள் நம்மைக் காப்பாற்றி வருகின்றனர் என்று குறிப்பிட்டார்.
ஸ்டாக்ஹோம் மாநாட்டில் பட்டியலிடப்பட்ட ஏழு உறுதியான இயற்கை மாசுபடுத்திகளை பரிசீலித்து அமைச்சரவை ஒப்புதல் அளித்தது

பிரதமர் திரு நரேந்திர மோடி தலைமையிலான அமைச்சரவை கூட்டத்தில் ஸ்டாக்ஹோம் மாநாட்டில் பட்டியலிடப்பட்ட ஏழு உறுதியான இயற்கை மாசுபடுத்திகளுக்கு ஒப்புதல் அளிக்கப்பட்டது. உறுதியான இயற்கை மாசுபடுத்திகள் குறித்த ஸ்டாக்ஹோம் மாநாட்டின் கீழ் ரசாயனங்களுக்கு ஒப்புதல் அளிப்பதற்கு வெளியுறவு அமைச்சகத்துக்கும், சுற்றுச்சூழல், வனம் மற்றும் பருவநிலை மாற்றம் அமைச்சகத்துக்கும் அமைச்சரவை அதிகாரம் வழங்கியது சுற்றுப்புற சூழலில் இருக்கும் ஆபத்து விளைவிக்கக்கூடிய ரசாயனங்களிடம் இருந்து உயிர்களையும் சுற்றுச்சூழலையும் பாதுகாப்பதே ஸ்டாக்ஹோம் மாநாட்டில் நிறைவேற்றப்பட்ட சர்வதேச ஒப்பந்தத்தின் நோக்கம் ஆகும். அமைச்சரவை இன்று அளித்துள்ள ஒப்புதல் சுற்றுச்சூழல் மற்றும் மனிதர்களின் ஆரோக்கியத்தை பாதுகாப்பதற்கான சர்வதேச எதிர்பார்ப்புகளை பூர்த்தி செய்வதில் இந்தியாவுக்கு உள்ள உறுதியை காட்டுகிறது. மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662335 —–
பிரதமருடன் இஸ்லாமிய அமைப்புகளின் பிரதிநிதிகள் குழு சந்திப்பு

பிரதமர் நரேந்திர மோடியை பிரபல இஸ்லாமிய மக்களின் பிரதிநிதிகள் குழு இன்று சந்தித்துப் பேசியது. இந்தக் குழுவில் ஷியா மதத் தலைவர் மவுலானா கல்பே ஜவ்வாத், சர்வதேச இஸ்லாமிய விவகாரங்கள் அமைப்பின் நிபுணர் கமர் ஆகா, ஷாகித் சித்திக் உள்ளிட்டோர் இடம்பெற்றிருந்தனர். சவுதி அரேபியாவுக்கு அண்மையில் வெற்றிகரமாக பயணம் மேற்கொண்டதற்காக பிரதமருக்கு இஸ்லாமியர்கள் வாழ்த்து தெரிவித்தனர். மேலும் அவர்கள், மேற்கு ஆசியா, மத்திய ஆசியா, வடக்கு ஆப்பிரிக்காவைச் சேர்ந்த மக்கள், குறிப்பாக இளைஞர்கள், நரேந்திர மோடியின் வளர்ச்சித் திட்டங்களால் மகிழ்ச்சி அடைந்துள்ளதாகவும், இந்தியாவுடன் நல்லுறவை மேம்படுத்த விரும்புவதாகவும் தெரிவித்தனர். நரேந்திர மோடி கொண்டுவந்துள்ள வளர்ச்சித் திட்டங்களுக்கும், அவற்றை வெற்றிகரமாக செயல்படுத்தியதற்கும் இஸ்லாமியர்கள் பாராட்டு தெரிவித்தனர். அப்போது, இஸ்லாமியர்கள் குழுவினருக்கு பிரதமர் நன்றி தெரிவித்துக் கொண்டார். மேலும், வளர்ச்சித் திட்டங்களை மேற்கொள்ள உறுதிபூண்டுள்ளதையும், கல்வி, குறிப்பாக பெண் குழந்தைகளின் கல்வியை மேம்படுத்த சிறப்புக் கவனம் செலுத்திவருவதையும் பிரதமர் குறிப்பிட்டார். பிரதம மந்திரியின் பயிர்க் காப்பீட்டுத் திட்டம், முத்ரா திட்டம் போன்ற தேசிய ஜனநாயக கூட்டணி அரசு தொடங்கியுள்ள நலத் திட்டங்களால் இந்தியாவில் உள்ள இஸ்லாமிய சமுதாயத்தினருக்கு பெருமளவில் பயன் கிடைக்கும் என்று பிரதமர் நம்பிக்கை தெரிவித்தார்.
இந்தியா கென்யா இடையேயான தேசிய வீட்டுவசதி கொள்கை மேம்பாடு மற்றும் மேலாண்மை துறையில் ஒத்துழைப்பு தொடர்பான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

பிரதமர் மோடி தலைமையில் கூடிய மத்திய அமைச்சரவை இந்தியா கென்யா இடையேயான தேசிய வீட்டுவசதி கொள்கை மேம்பாடு மற்றும் மேலாண்மை துறையில் (NHPDM) ஒத்துழைப்பு தொடர்பான புரிந்துணர்வு ஒப்பந்தத்திற்கு பின்தேதியிட்ட ஒப்புதல் அளித்துள்ளது. ஜூலை11, 2016ல் பிரதமரின் கென்யா பயணத்தின்போது நைரோபியில் கையெழுத்தான ஒப்பந்தம் இது. இந்த புரிந்துணர்வு ஒப்பந்தத்தின்படி இருதரப்பும் வீட்டுவசதித்துறையில், தனிமனித பயிற்சி, பரஸ்பர பயணங்கள், கண்காட்சிகள், சந்திப்புகள் மற்றும் பயிற்சிப் பட்டறைகள் ஆகியவற்றின் மூலம் ஒத்துழைப்பை நல்க வேண்டும். இருதரப்புக்கும் இடையே உள்ள ஒத்துழைப்பின்படி இருநாடுகளுக்கும் திட்டங்களை நிறைவேற்றுவதில் உள்ள அனுபவங்களை வைத்து சேரிகளை முன்னேற்றுதல், புதிய சேரிகள் உருவாவதை தடுத்தல் ஆகியன செயல்படுத்தப்படும். வீட்டுவசதி மற்றும் ரியல் எஸ்டேட் தரவுகள், சந்தை நிலவரங்கள், முதலீடு வாய்ப்புகள் ஆகியவற்றை மேம்படுத்துவதில் இருநாடுகளும் இணைந்து செயலாற்றும். குறைந்த விலையில் உள்ளூரிலேயே கிடைக்கும் கட்டுமான பொருட்களை வைத்து வீடுகளை அமைக்கும் தொழில்நுட்பங்களை பகிர்ந்துகொள்வதை இந்த ஒப்பந்தம் ஊக்குவிக்கும். அரசு/பொது ஊழியர்களுக்கு உதவும் வகையில் அவர்களுக்கான வீட்டுவசதிகளை மேம்படுத்தவும் தொழில்நுட்ப ஒத்துழைப்பு கிடைக்கும். வீட்டுவசதி திட்டங்களின் மூலம் அரசு ஊழியர்களுக்கு வீடுகளை வழங்குவதில் புதிய முறைகளை கண்டுகொள்ளவும், வீடுகளை வழங்குவதில் தனியார் துறைகள் எவ்வாறு ஆக்கபூர்வமாக பங்குகொள்ளலாம் என அறியவும் இதன் மூலம் முடியும்.